Tinius Nagell-Erichsen

Einar Fredrik Åke «Tinius» Nagell-Erichsen (født 15. februar 1934, død 12. november 2007) var en norsk journalist, redaktør, sjef og eier av norske aviser og medier.

Han var sønn av høyesterettsadvokat Leif Nagell-Erichsen og tippoldebarn av Christian Michael Schibsted, Schibsted-konsernets grunnlegger. Han hadde en Master of Science i sosialøkonomi 1959 fra London School of Economics. Tinius Nagell-Erichsen var den største aksjonæren i Schibsted, og hadde flere verv i konsernets bedrifter, deriblant soussjef (1966) og administrerende direktør (1970–1983) i Aftenposten, og disponent i Verdens Gang (1968–1973). Han var styreformann for Schibsted-konsernet 1992–2002, samt styremedlem i både Verdens Gang og Aftenposten ved flere anledninger. Han var i flere perioder i tidsrommet 1972–1983 styreformann for Avisenes Arbeidsgiverforening. Han hadde inngående kjennskap til de fleste sider ved avisdrift, og selv erfaring fra redaksjonelt arbeide i Aftenposten.

Nagell-Erichsen døde 12. november 2007 etter noen måneders sykeleie.

Referanser

Eksterne lenker 
 www.tinius.com websted for Tinius-stiftelsen

Norske siviløkonomer
Norske konsernsjefer
Norske journalister
Personer tilknyttet Schibsted
Aftenposten
Personer tilknyttet Verdens Gang
Alumni fra London School of Economics